《谒天圣宫》
元代·契玉立

玉骑朱旄降翠峦，神光紫气应函关。真仙出没时无有，客使忧勤自往还。

古殿烟横千岁柏，灵池云绕万重山。琼枝珠蕊垂甘露，愿转丰年瑞雪颁。

作者简介：高昌人，居契辇河上，因以契为氏，字世玉。仁宗延祐五年进士，授翰林待制兼国史院编修。顺帝至正中，为泉州路达鲁花赤。考求图志，搜访旧闻，成《清源续志》二十卷。官至海北海南道肃政廉访使。工诗。有《世玉集》。